Üle Eesti on pubidesse, baaridesse ja kohvikutesse pandud aasta jooksul sadakond mobiiltelefonide laadimise keskust, mida võivad kõik soovijad tasuta kasutada.    Laadimiskeskuste haldamisega tegelev osaühingu Puzzle Design juhi Margus Kissi sõnul kaetakse esmaselt mobiililaadijatega toitlustuskohad, spordikeskused ja ülikoolid. Järgmisena saavad mobiiltelefonide laadimiskeskused ka lennujaam, sadam, perearstikeskused,  haiglad, polikliinikud, teatab Puzzle Design.    Meie eesmärk on katta mobiiltelefonide laadimiskeskustega Eesti kõik avalikud kohad. Mobiilitööstuste uute ja üha õhemate telefonide akud saavad ruttu tühjaks ning hädalisi on palju. Avalikud kohad, kus inimene on sunnitud veetma aega nagu näiteks polikliiniku ukse taga või lennujaamas, on kõige mugavam koht, kus saada oma telefonile hädaabi, selgitas Kiss.    Delfi.ee    NB! Laadimiskeskuses saab teha kiirlaadimist, mis võtab aega ligikaudu kümme minutit. Laadimiskeskuse juhtmeotsad sobivad kõigile meil enam levinud mobiiltelefoni markidele. Laadimisteenus on tasuta.